გაბრიელ კალდერონი

გაბრიელ უმბერტო კალდერონი (; დ. 7 თებერვალი, 1960, რავსონი, არგენტინა) — არგენტინელი ფეხბურთელი და ფეხბურთის მწვრთნელი. თამაშობდა ნახევარმცველის პოზიციაზე. 1979 წლის მსოფლიო ჩემპიონი არგენტინის ახალგაზრდული ნაკრების შემადგენლობაში. 1989 წლის კოპა ამერიკის ბრინჯაოს პრიზიორი და 1990 წლის მსოფლიოს ვიცე-ჩემპიონი არგენტინის ეროვნული ნაკრების შემადგენლობაში. 1982 წლის მსოფლიო ჩემპიონატის მონაწილე.

 სათამაშო კარიერა   
 საკლუბო  
გაბრიელ კალდერონი 1960 წლის 7 თებერვალს, ჩუბუტის პროვინციის ქალაქ რავსონში, ხოსე მარია და ისაბელ კალდერონების ხელმოკლე ოჯახში დაიბადა. გაბრიელი ყველაზე უფროსი იყო ცხრა და-ძმას შორის და ხუთი წლის ასაკიდან აქტიურად ეხმარებოდა მშობლებს უმცროს და-ძმებზე ზრუნვასა და საოჯახო მეურნეობის გაძღოლაში. 

საფეხბურთო კარიერა 1974 წელს, მშობლიური ქალაქის საფეხბურთო კლუბ „ჟერმინალ დე რავსონის“ რიგებში დაიწყო. მომდევნო წელს საფეხბურთო კლუბ „ელ-პორვენირის“ ჯერ მეორე გუნდში, ხოლო შემდეგ პირველი გუნდის ძირითად შემადგენლობაში განაგრძო თამაში. „ელ-პორვენირის“ ღირსებას 1976 წლის ჩათვლით იცავდა, რომლის შემადგენლობაშიც 25 მატჩი ითამაშა და სამი გოლი გაიტანა. 

რასინგ კლუბი

1977 წელს 17 წლის ასაკში „რასინგ კლუბის“ რიგებში ჩაირიცხა. იმ პერიოდში კლუბს ცნობილი არგენტინელი სპეციალისტი ალფიო ბასილე ედგა სათავეში, რომელიც ახალწვეული ფეხბურთელების მიმართ განსაკუთრებული გულისხმიერებით გამოირჩეოდა. კალდერონს არაერთხელ აღუნიშნავს, რომ მას ნამდვილად გაუმართლა, როდესაც კარიერის დასაწყისში მას ასეთ მწვრთნელთან მოუწია მუშაობა, რომლის მხრიდანაც იგი ყოველთვის გრძნობდა თანადგომასა და მხარდაჭერას. 

1978 წელს იჯარით გადავიდა არგენტინის მეორე დივიზიონში მოასპარეზე ქალაქ ლანუსის ამავე სახელწოდების საფეხბურთო კლუბ „ლანუსში“, რომლის მაისურითაც 24 შეხვედრაში მიიღო მონაწილეობა. 1979 წელს კვლავ „რასინგს“ დაუბრუნდა, სადაც 1981 წლის ჩათვლით ითამაშა. საერთო ჯამში მის რიგებში 113 შეხვედრაში გამოვიდა მოედანზე და 16 გოლი გაიტანა.

ინდეპენდიენტე

1981–1983 წლებში „ინდეპენდიენტეს“ რიგებში თამაშობდა. აქ მან 74 მატჩი ჩაატარა და 15-ჯერ შეძლო მეტოქეთა კარის აღება. „ინდეპენდიენტეს“ შემადგენლობაში იგი 1981 წელს ნასიონალის ჩემპიონატის ბრინჯაოს პრიზიორი, ხოლო 1982 წელს მეტროპოლიტანოს ვიცე-ჩემპიონი ხდება. 1983 წელს საკლუბო კარიერაში თავის პირველ საჩემპიონო ტიტულს ისაკუთრებს, როდესაც კლუბთან ერთად მეტროპოლიტანოს ჩემპიონატში იმარჯვებს. იმავე წელს იგი ნასიონალის ვიცე-ჩემპიონობას ამატებს თავის საკლუბო მიღწევებს.  

რეალ ბეტისი

„ინდეპენდიენტეს“ შემდეგ არგენტინიდან ესპანეთში გადაინაცვლა და ესპანეთის პრიმერა დივიზიონის მონაწილე საფეხბურთო კლუბ „რეალ ბეტისის“ რიგებში განაგრძო საკლუბო კარიერა, სადაც 1983–1987 წლების განმავლობაში ჩატარებულ 131 მატჩში 38 გოლი გაიტანა. ესპანურ კლუბთან ერთად მან ესპანეთის ლიგის თასის ფინალში გასვლა შეძლო, სადაც სევილიელებს ორმატჩიან დაპირისპირებაში „ბარსელონასთან“ უნდა გაერკვიათ ურთიერთობა. ფინალის პირველი შეხვედრა 1986 წლის 11 ივნისს, სევილიაში, „ესტადიო ბენიტო ვილიამარინზე“ გაიმართა. მატჩის მე-16 წუთზე კალდერონის მიერ გატანილი ერთადერთი გოლის წყალობით შეხვედრა მასპინძელთა გამარჯვებით დასრულდა. ფინალის მეორე შეხვედრა ორი დღის შემდეგ 14 ივნისს, ბარსელონაში, „კამპ ნოუზე“ შედგა. გადამწყვეტ შეხვედრაში კატალონიელებმა ორი უპასუხო ბურთი გაიტანეს სტუმართა კარში და არგენტინელის გუნდი ლიგის თასის გარეშე დატოვეს, რომლის ესპანურ კარიერაშიც ესპანეთის ლიგის თასის ფინალში თამაში ყველაზე დიდ მიღწევად დარჩა.

პარი სენ-ჟერმენი

საკლუბო კარიერა კვლავ ევროპაში, ამჯერად, საფრანგეთში, საფეხბურთო კლუბ „პარი სენ-ჟერმენის“ შემადგენლობაში განაგრძო. პირველად პარიზული კლუბის მაისურით მოედანზე 1987 წლის 15 აგვისტოს საფეხბურთო კლუბ „ნიორის“საფეხბურთო კლუბი „ნიორი“ () ამჟამად გამოდის საფრანგეთის მეორე დივიზიონში სახელწოდებით „შამუა ნიორტე“ () — ჩამოყალიბდა 1925 წელს და არსებობის ისტორიაში მხოლოდ ერთი სეზონის (1987–88) განმავლობაში იასპარეზა საფრანგეთის პირველ დივიზიონში, რა დროსაც მე-18 ადგილი დაიკავა და კვლავ საფრანგეთის მეორე დივიზიონში დაქვეითდა. წინააღმდეგ გამოვიდა, ხოლო ბოლო შეხვედრა — მარსელის „ოლიმპიკთან“ 1990 წლის 21 აპრილს ითამაშა. სულ 1987–1990 წლების განმავლობაში ჩატარებულ საფრანგეთის ჩემპიონატის 102 მატჩში 20 გოლი გაიტანა, ხოლო საფრანგეთის ჩემპიონატის, თასისა და ევროთასების ჩათვლით — 113 შეხვედრა ჩაატარა და 23-ჯერ აიღო მეტოქეთა კარი. 

კალდერონის პირველი ფრანგული საფეხბურთო სეზონი მისი კლუბისთვის წარუმატებელი აღმოჩნდა. „პარი სენ-ჟერმენმა“ სატურნირო ცხრილში 34 ქულით 20 გუნდს შორის მხოლოდ მე-15 ადგილი დაიკავა, ხოლო არგენტინელმა 38 საჩემპიონატო მატჩიდან 32 შეხვედრა ითამაშა და 4 ბურთი შეაგდო.

გაცილებით წარმატებული გამოდგა პარიზელთათვის მომდევნო 1988–89 წლების სეზონი. კლუბმა მოახერხა ორწლიანი კრიზისის დაძლევა და კალდერონმაც გუნდთან ერთად საფრანგეთის ვიცე-ჩემპიონობა მოიპოვა. ამ სეზონზე მან კლუბის მიერ საფრანგეთის ჩემპიონატის ფარგლებში ჩატარებულ ყველა შეხვედრაში მიიღო მონაწილეობა და 7 გოლი გაიტანა. „პარი სენ-ჟერმენი“, რომელმაც 38 მატჩიდან 19 მოიგო, 6 დათმო, 13 ფრედ დაამთავრა და 70 ქულით სატურნირო ცხრილში მეორე ადგილი დაიკავა — მხოლოდ სამი ქულით ჩამორჩა ქვეყნის ჩემპიონ მარსელის „ოლიმპიკს“, სადაც იმ დროს სხვა ფეხბურთელებთან ერთად ჟან-პიერ პაპენი და ერიკ კანტონაც გამოდიოდნენ.

სიონი

„პარი სენ-ჟერმენის“ შემდეგ საფრანგეთიდან შვეიცარიაში გადავიდა და ქალაქ სიონის შვეიცარიის სუპერლიგის მონაწილე, ამავე სახელწოდების საფეხბურთო კლუბ „სიონში“ განაგრძო გამოსვლა, სადაც მთავარ მწვრთნელად მისი თანამემამულე, „ინდეპენდიენტესა“ და არგენტინის ეროვნულ ნაკრებში მისი ყოფილი თანაგუნდელი ენსო ტროსერო მუშაობდა. აქ მან 1990–1992 წლების განმავლობაში ჩატარებულ 47 მატჩში 17 გოლი შეაგდო. 1991 წელს გუნდთან ერთად მან შვეიცარიის თასისა და შვეიცარიის სუპერლიგის ვიცე-ჩემპიონობის მოპოვება შეძლო, ხოლო მომდევნო 1992 წელს შვეიცარიის სუპერლიგის ჩემპიონობა მოიპოვა. ამასთან ერთად, ლიგის სეზონის საუკეთესო მოთამაშედაც აღიარეს. 

შვეიცარიის თასის ფინალი 1991 წლის 20 მაისს ბერნის „ვანკდორფის“ სტადიონზე შედგა, სადაც კალდერონის „სიონს“ და ადგილობრივი „იანგ ბოიზი“ დაუპირისპირდა. თავდაპირველად მასპინძლები დაწინაურდნენ, რომლებიც შეხვედრის პირველი ნახევრის შემდეგ „სიონის“ ნახევარმცველის ალვარო ლოპესის ავტოგოლისა და დარიო ზუფის გოლის წყალობით ორბურთიან უპირატესობას ფლობდნენ, თუმცა „სიონმა“ ჯერ დევიდ ორლანდოს დუბლით გაათანაბრა ანგარიში, ხოლო შემდეგ ალექსანდრე რეის გამარჯვების მომტანი გოლით — 3–2 დაამარცხა მეტოქე და ქვეყნის თასს დაეუფლა. სპეციალისტთა შეფასებით ეს იყო ერთ-ერთი ყველაზე უფრო სანახაობრივი და მეტად დრამატული ფინალი შვეიცარიის თასის გათამაშების ისტორიაში.

კანი

1992–1993 წლების სეზონი ქალაქ კანის საფეხბურთო კლუბ „სტად მალერბ კანის“ რიგებში გაატარა, სადაც 36 შეხვედრაში ორჯერ აიღო მეტოქეთა კარი.

ლოზან-სპორტი

საკლუბო კარიერა 34 წლის ასაკში, შვეიცარიაში, ამჯერად ქალაქ ლოზანის საფეხბურთო კლუბ „ლოზან-სპორტის“ შემადგენლობაში დაასრულა. 1993–1994 წლების სეზონში მან გუნდის მაისურით 31 შეხვედრა ჩაატარა და ხუთჯერ შეძლო გოლის გატანა.

სანაკრებო 
1977–1980 წლებში არგენტინის ახალგაზრდულ ნაკრებში თამაშობს, სადაც 20 მატჩში ხუთჯერ იღებს მეტოქეთა კარს. 1979 წელს იაპონიაში გამართულ მსოფლიო ახალგაზრდულ საფეხბურთო ჩემპიონატზე გუნდთან ერთად ტურნირის გამარჯვებული ხდება. პოლონეთის ახალგაზრდული ნაკრების წინააღმდეგ გამართულ ჯგუფური ეტაპის მესამე მატჩში კალდერონს ორი ბურთი გააქვს პოლონელთა კარში. შეხვედრა არგენტინელთა გამარჯვებით, ანგარიშით 4–1 მთავრდება. კიდევ ერთი ბურთი ალჟირის ახალგაზრდულ ნაკრებთან გამართულ მეოთხედფინალურ შეხვედრაში გააქვს. მატჩს კვლავ არგენტინელები იგებენ (5–0). ნახევარფინალში ურუგვაის (2–0), ხოლო ფინალში სსრ კავშირის ახალგაზრდული ნაკრების დამარცხების შემდეგ (3–1), კალდერონი თანაგუნდელებთან ერთად ახალგაზრდებს შორის მსოფლიო ჩემპიონის ტიტულს ისაკუთრებს.

1980–1990 წლებში არგენტინის ეროვნული ნაკრების ღირსებას იცავს, რომლის შემადგენლობაში 23 შეხვედრას ატარებს და ერთი ბურთი გააქვს. ეს ერთადერთი სანაკრებო გოლი მან გფრ-ს ეროვნულ ნაკრებთან ბუენოს-აირესში, 1982 წლის 24 მარტს გამართულ საერთაშორისო ამხანაგური შეხვედრის 67-ე წუთზე, გერმანელთა ყველა დროის ერთ-ერთი საუკეთესო მეკარის ჰარალდ შუმახერის კარში მარადონასთან გათამაშებული „კედლის“ შემდეგ გაიტანა.

 სანაკრებო მატჩები 

{ style="background: #F9F9F9; font-size: 90%; border: 1px #aaaaaa solid; border-collapse: collapse; clear:center" align="center" border="1" cellpadding="2" width=80%
- style="background:#DDDDDD"
№
align=center width=70თარიღი
align=center width=150ადგილი
align=center width=140მასპინძელი
align=center width=20ანგარიში
align=center width=140სტუმარი
align=center width=110შეჯიბრება
align=center width=50შენიშვნა
align=center width=50
-
1
30.04.1980
ბუენოს-აირესი
align=right
align=center1–0
 ირლანდიაირლანდიის საფეხბურთო ლიგის ნაკრები ().
ამხანაგური
მატჩი გაიმართა „რივერ-პლეიტის“ „ელ მონუმენტალზე“ () ამ სახელწოდებას სტადიონი ატარებდა 1938–86 წლებში. 1986 წლის 29 ნოემბერს სტადიონს მიენიჭა ანტონიო ვესპუჩიო ლიბერტის სახელი და მას შემდეგ სტადიონის ოფიციალური სახელწოდებაა „ესტადიო მონუმენტალ ანტონიო ვესპუჩიო ლიბერტი“ ().

-
2
16.05.1980
დუბლინი
align=right
align=center0–1

ამხანაგური

-
3
09.03.1982
მარ-დელ-პლატა
align=right
align=center0–0

ამხანაგური

-
4
24.03.1982
ბუენოს-აირესი
align=right
align=center1–1
 გფრ
ამხანაგური

-
5
18.06.1982
align=centerალიკანტე
align=right
align=center4–1

align=centerესპანეთი 82

-
6
23.06.1982
align=centerალიკანტე
align=right
align=center2–0

align=centerესპანეთი 82

-
7
29.06.1982
align=centerბარსელონა
align=right
align=center1–2

ესპანეთი 82

-
8
02.07.1982
align=centerბარსელონა
align=right
align=center1–3

ესპანეთი 82

-
9
12.05.1983
სანტიაგო
align=right
align=center2–2

დიტბორნის თასი

-
10
23.06.1983
ბუენოს-აირესი
align=right
align=center1–0

დიტბორნის თასი

-
11
14.07.1983
ასუნსიონი
align=right
align=center1–0

ბოგადოს თასი
(1)

-
12
12.10.1988
სევილია
align=right
align=center1–1

ამხანაგური

-
13
02.07.1989
გოიანია
align=right
align=center1–0

კოპა ამერიკა

-
14
04.07.1989
გოიანია
align=right
align=center0–0

კოპა ამერიკა

-
15
08.07.1989
გოიანია
align=right
align=center0–1

კოპა ამერიკა

-
16
12.07.1989
რიო-დე-ჟანეირო
align=right
align=center2–0

კოპა ამერიკა

-
17
16.07.1989
რიო-დე-ჟანეირო
align=right
align=center0–0

კოპა ამერიკა

-
18
28.03.1990
გლაზგო
align=right
align=center1–0

ამხანაგური

-
19
08.06.1990
align=centerმილანი
align=right
align=center0–1

align=centerიტალია 90

-
20
24.06.1990
align=centerტურინი
align=right
align=center1–0

იტალია 90

-
21
30.06.1990
align=centerფლორენცია
align=right
align=center0–0 

იტალია 90
(2) 

-
22
03.07.1990
align=centerნეაპოლი
align=right
align=center1–1

იტალია 90
(3) 

-
23
08.07.1990
align=centerრომი
align=right
align=center0–1
 გფრ
იტალია 90

-
}

(1)აღნიშნულ წყაროში შეჯიბრების გრაფაში ფელიქს ბოგადოს თასის () ნაცვლად შეცდომით მითითებულია — Competition: Rosa Chevallier ( — La Copa Rosa Chevallier Boutell fue un certamen amistoso de fútbol disputado por las selecciones nacionales de Argentina y Paraguay, entre 1923 y 1971), ხოლო თარიღის გრაფაში 14 ივლისის ნაცვლად 15 ივლისი.
 (2) (პენ.) 3–2 (3) (პენ.) 4–3

 სამწვრთნელო კარიერა 

სათამაშო კარიერის დასრულების შემდეგ, გარკვეული პერიოდის განმავლობაში მუშაობდა სატელევიზიო კომენტატორად. ამის შემდეგ სამწვრთნელო კარიერის დაწყება გადაწყვიტა. 

1997 წლიდან 2000 წლამდე ფრანგულ საფეხბურთო კლუბ „სტად მალერბ კანში“ ეწეოდა მოღვაწეობას. თავიდან მთავარი მწვრთნელის რანგში 1997 წლის ივლისიდან ოქტომბრის ბოლომდე, შემდეგ, წლის ბოლომდე, როგორც კლუბის გენერალური დირექტორის მოადგილე, ხოლო ბოლოს, როგორც კლუბის ახალგაზრდა ფეხბურთელთა მომზადების ხელმძღვანელი. 

2003 წლის მარტიდან ივნისის ჩათვლით შვეიცარულ საფეხბურთო კლუბ „ლოზან-სპორტში“ ეკავა მთავარი მწვრთნელის პოსტი. კლუბმა მისი ხელმძღვანელობით 15 ოფიციალური შეხვედრა ჩაატარა, რომელთაგან ხუთი მატჩი მოიგო, ხუთი დათმო და ხუთიც ფრედ დაამთავრა.

 საუდის არაბეთის ეროვნული ნაკრები 

2004 წლის ნოემბრის ბოლოს კალდერონი საუდის არაბეთის ეროვნული საფეხბურთო ნაკრების მთავარ მწვრთნელად დაინიშნა. ეს იყო პირველი ეროვნული საფეხბურთო ნაკრები მის სამწვრთნელო კარიერაში. პირველი ოფიციალური შეხვედრა, რომელიც კალდერონის ხელმძღვანელობით საუდის არაბეთის ეროვნულმა ნაკრებმა გამართა იყო კატარში გამართული სპარსეთის ყურის ერთა თასის B ჯგუფის მატჩი ქუვეითის ეროვნული ნაკრების წინააღმდეგ. შეხვედრა 2004 წლის 11 დეკემბერს კატარის ქალაქ ერ-რაიანის „აჰმედ ბინ ალის“ სტადიონზეAhmed bin Ali Stadium () — მრავალფუნქციური სტადიონი კატარის ქალაქ ერ-რაიანში, ცნობილია აგრეთვე, როგორც Al-Rayyan Stadium, აშენდა 2003 წელს. შედგა და ქუვეითელთა მინიმალური გამარჯვებით, ანგარიშით 2–1 დამთავრდა. B ჯგუფის მომდევნო შეხვედრა იემენის ეროვნულ ნაკრებთან საუდელებმა 2–0 მოიგეს, თუმცა ჯგუფური ეტაპის მესამე და გადამწყვეტი მატჩი ბაჰრეინის ეროვნულ გუნდთან  ანგარიშით 0–3 დათმეს და ტურნირს გამოეთიშნენ.

სპარსეთის ყურის ერთა თასზე წარუმატებელი გამოსვლის შემდეგ საუდის არაბეთის ეროვნულმა ნაკრებმა მისი ხელმძღვანელობით წარმატებით განვლო 2005 წლის 9 თებერვლიდან 17 აგვისტოს ჩათვლით ჩატარებული 2006 წლის გერმანიის მსოფლიო ჩემპიონატის შესარჩევი ციკლის მეორე რაუნდი და ფინალური ეტაპის საგზური მოიპოვა. 2006 წლის მსოფლიო ჩემპიონატის საკვალიფიკაციო ციკლის ორივე რაუნდის ფარგლებში წაუგებლად ჩატარებულ 12 შეხვედრაში,შესარჩევი ციკლის მეორე რაუნდის 6 შეხვედრა, რომელთაგან 4 მოიგო და ორი ფრედ დაამთავრა, საუდელთა ეროვნულმა გუნდმა კალდერონის ხელმძღვანელობით ჩაატარა. რაც შეეხება შესარჩევი ციკლის პირველი რაუნდის 6 შეხვედრას (რომელთაგან საუდელებმა ექვსივე მოიგეს), აქედან პირველი სამი მატჩი (2004 წლის 18 თებერვალს, 31 მარტს და 9 ივნისს) მათ ნიდერლანდელი სპეციალისტის ხერარდ ვან დერ ლემის (), ხოლო მომდევნო სამი შეხვედრა (2004 წლის 8 სექტემბერს, 12 ოქტომბერს და 17 ნოემბერს) საუდელი სპეციალისტის ნასერ ალ-ჯოჰარის () ხელმძღვანელობით ჩაატარეს. რომელთაგან საუდელებმა 10 მოიგეს და ორი ფრედ დაამთავრეს, საუდელთა ეროვნული გუნდის შემადგენლობაში 59 ფეხბურთელს მიეცა თავის გამოჩენის საშუალება.

2006 წლის მსოფლიო ჩემპიონატის საკვალიფიკაციო ეტაპზე მიღწეული ასეთი მნიშვნელოვანი წარმატების შემდეგ მოულოდნელი აღმოჩნდა საუდელთა ეროვნული გუნდის წარუმატებელი გამოსვლა დასავლეთ აზიური თამაშების საფეხბურთო ტურნირზე, რომელიც კვლავ კატარში გაიმართა 2005 წლის პირველიდან ათი დეკემბრის ჩათვლით. ჩატარებული ოთხი მატჩიდან საუდელებმა სამი დათმეს და მხოლოდ ერთი მოიგეს. აღნიშნულ ტურნირზე ასეთი სუსტი გამოსვლა გახდა ნაკრების მთავარი მწვრთნელის პოსტიდან კალდერონის წასვლის უმთავრესი მიზეზი. სულ საუდის არაბეთის ეროვნულმა ნაკრებმა მისი ხელმძღვანელობით 19 ოფიციალური შეხვედრა ჩაატარა, რომელთაგან რვა მატჩი მოიგო — იემენთან (2–0), ტაჯიკეთთან (3–0), თურქმენეთთან (1–0), ორჯერ სამხრეთ კორეასთან (2–0) და (1–0), ქუვეითთან (3–0), უზბეკეთთან (3–0) და პალესტინასთან (2–0); შვიდი დათმო — ქუვეითთან (1–2), ბაჰრეინთან (0–3), ეგვიპტესთან (0–1), ფინეთთან (1–4), განასთან (1–3), ორჯერ ერაყის ეროვნულ ნაკრებთან (1–5) და (0–2) და ოთხიც ფრედ დაამთავრა — უნგრეთთან (0–0), უზბეკეთთან (1–1), ქუვეითთან (0–0) და ბაჰრეინთან (1–1). ნაკრებიდან წასვლის შემდეგ მის ნაცვლად ბრაზილიელი სპეციალისტი მარკოს პაკეტა დაინიშნა.

 ომანის ეროვნული ნაკრები 

2007 წლის აპრილის დასაწყისში კალდერონმა ომანის ეროვნული საფეხბურთო ნაკრების მთავარი მწვრთნელის პოსტი დაიკავა. მისი ხელმძღვანელობით გუნდმა 2007 წლის აზიის საფეხბურთო თასის გათამაშებაზე იასპარეზა, რომელსაც პირველად ტურნირის ისტორიაში ერთდროულად ოთხმა ქვეყანამ ინდონეზიამ, მალაიზიამ, ტაილანდმა და ვიეტნამმა 7-დან 29 ივლისის ჩათვლით უმასპინძლა. პირველი მატჩი, რომელიც არგენტინელი სპეციალისტის თავკაცობით ომანის ეროვნულმა ნაკრებმა გამართა აღნიშნულ ტურნირზე იყო A ჯგუფის მატჩი ავსტრალიის ეროვნული ნაკრების წინააღმდეგ. შეხვედრა 2007 წლის 8 ივლისს ტაილანდის დედაქალაქ ბანგკოკის „რაჯამანგალას“ სტადიონზეRajamangala National Stadium () — მრავალფუნქციური სტადიონი ტაილანდის დედაქალაქ ბანგკოკში, ოფიციალურად გაიხსნა 1998 წლის 6 დეკემბერს. შედგა და ფრედ, ანგარიშით 1–1 დამთავრდა.აღსანიშნავია, რომ ომანის ნაკრები ბადარ ალ-მაიმანის მატჩის 32-ე წუთზე გატანილი გოლით იგებდა ამ შეხვედრას და ავსტრალიელებმა მხოლოდ მსაჯის მიერ დამატებულ 92-ე წუთზე ტიმ კეჰილის ზუსტი დარტყმის შედეგად შეძლეს ანგარიშის გათანაბრება. A ჯგუფის მომდევნო შეხვედრა ტაილანდის ეროვნულ ნაკრებთან ომანელებმა 0–2 დათმეს. ტურნირის მომდევნო ეტაპზე გასასვლელად კალდერონის გუნდს A ჯგუფის მესამე და გადამწყვეტ შეხვედრაში მინიმუმ სამბურთიანი სხვაობით უნდა დაემარცხებინა ერაყის ეროვნული ნაკრები, თუმცა შეხვედრა უგოლო ფრით დასრულდა და ომანელები, რომლებმაც მხოლოდ ორი ქულის მოპოვება შეძლეს და ჯგუფში ბოლო ადგილი დაიკავეს, ტურნირს გამოეთიშნენ.

 სტატისტიკა 
საკლუბო

 კლუბი დივიზიონი სეზონი ლიგა თასი (1)  (2) ჯამში (3) მატჩი გოლი მატჩი გოლი მატჩი გოლი მატჩი გოლიელ-პორვენირიD21976253----253 სულ  25 3 0 0 0 0 25 3რასინგ კლუბიD11977283----283 სულ  28 3 0 0 0 0 28 3ლანუსიD21978240----240 სულ  24 0 0 0 0 0 24 0რასინგ კლუბიD11979405----4051980458----458 სულ  85 13 0 0 0 0 85 13ინდეპენდიენტეD11981–837415----7415 სულ  74 15 0 0 0 0 74 15რეალ ბეტისიD11983–8433751--3881984–85295112004071985–8632882--40101986–87371852--4220 სულ  131 38 29 7 0 0 160 45პარი სენ-ჟერმენიD11987–8832420--3441988–8938742--4291989–9032910413710 სულ  102 20 7 2 4 1 113 23სიონიD11990–91228----2281991–92259--20279 სულ  47 17 0 0 2 0 49 17სტად მალერბ კანიD11992–933623120413 სულ  36 2 3 1 2 0 41 3ლოზან-სპორტიD11992–93315----315 სულ  31 5 0 0 0 0 31 5 სულ ჯამში 583 116 39 10 8 1 630 127<div id="1">(1) ესპანეთის თასის, ესპანეთის ლიგის თასისა და საფრანგეთის თასის მონაცემების ჩათვლით.
<div id="2">(2) უეფა-ს თასისა და ევროპის თასების მფლობელთა თასის მონაცემების ჩათვლით.
<div id="3">(3) ამხანაგურ შეხვედრებში გატანილი გოლების გარდა.

 სანაკრებო 
ეროვნულინაკრებიწლებიამხანაგურიმუნდიალიკოპა ამერიკასხვაჯამშიმატჩიგოლიმატჩიგოლიმატჩიგოლიმატჩიგოლიმატჩიგოლიარგენტინა198020------2019822140----61198300----3030198810------10198900--50--5019901050----60სულ ჯამში  6  1  9  0  5  0  3  0  23  1

სამწვრთნელო

-დან-მდემონაცემები სტად მალერბ კანი01/07/199731/10/1997118433936158131+2736.44 ლოზან-სპორტსი20/03/200330/06/2003155552322+133.33 საუდის არაბეთი26/11/200419/12/2005209472622+445.00 ომანი04/04/200714/01/200828131143427+746.43 ალ-იტიჰადი22/05/200808/11/2009634411815376+7769.84 ალ-ჰილიალი05/11/201018/06/20113725937331+4267.57 ბანი იასი27/11/201130/05/20122411764033+745.83 ბაჰრეინი27/10/201213/08/2013219842216+642.86 რეალ ბეტისი20/01/201416/06/20142163122337−1428.57 ალ-ვასლი14/10/201425/05/2016197663231+136.84 კატარი სკ04/07/201725/11/20179117821−1311.11 პერსეპოლისი01/07/201912/01/2020191414247+1773.68ჯამში394187105102621454+16747.46
''წყარო: FootballDatabase.eu - Transfermarkt - ksa-team.com.

 მსოფლიო ჩემპიონატებზე 
გაბრიელ კალდერონმა მსოფლიო ჩემპიონატების 9 შეხვედრაში მიიღო მონაწილეობა. მათ შორის იტალიის 1990 წლის მსოფლიო ჩემპიონატის ფინალში, რომელიც არგენტინელებმა მინიმალური სხვაობით 0–1 დათმეს გფრ-ს ნაკრებთან. მატჩის ერთ-ერთ ეპიზოდში, კერძოდ 78-ე წუთზე, როდესაც ანგარიში ჯერ კიდევ 0–0 იყო, გერმანელთა კაპიტნის ლოთარ მათეუსისა და კალდერონის ორთაბრძოლისას, ეს უკანასკნელი მეტოქის საჯარიმო მოედანზე წაიქცა, რის გამოც სპეციალისტების უმრავლესობის შეფასებით, მატჩის არბიტრს თავისუფლად შეეძლო თერთმეტმეტრიანის დანიშვნა, თუმცა შეხვედრის მექსიკელმა მსაჯმა ედგარდო კოდესალმა არგენტინელის წაქცევა პენალტის დადების საკმარის მიზეზად არ მიიჩნია და მატჩი განაგრძო.  

ქვემოთ მოყვანილია 1982 წლის ესპანეთისა და 1990 წლის იტალიის მსოფლიო ჩემპიონატების სტატისტიკა და მატჩები მისი მონაწილეობით.

                    1982     5  თავდამსხმელი  4  0  2  0  2   1990     6  ნახევარმცველი  5  0  1  2  2 ვიცე-ჩემპიონი 

ჩატარებული მატჩები

 ლიტერატურა 




მიღწევები
საკლუბო
 ინდეპენდიენტე 
 არგენტინის პრიმერა დივიზიონი: 1983
 არგენტინის პრიმერა დივიზიონი ვიცე-ჩემპიონი: 1982, 1983
 არგენტინის პრიმერა დივიზიონი ბრინჯაოს პრიზიორი: 1981

 რეალ ბეტისი 
 ესპანეთის ლიგის თასი ფინალისტი: 1986 

 პარი სენ-ჟერმენი 
 საფრანგეთის ჩემპიონატი ვიცე-ჩემპიონი: 1988–89 

 სიონი 
 შვეიცარიის სუპერლიგა: 1991–92 
 შვეიცარიის სუპერლიგა ვიცე-ჩემპიონი: 1990–91 
 შვეიცარიის თასი: 1991 

 სანაკრებო 
 არგენტინა 20-წლამდე	
 ფიფა-ს ოც წლამდე მსოფლიო ჩემპიონატი: 1979 

 არგენტინა 
 კოპა ამერიკა ბრინჯაოს პრიზიორი: 1989 
 მსოფლიო საფეხბურთო ჩემპიონატი ვიცე-ჩემპიონი: 1990

 სამწვრთნელო 
 ალ-იტიჰადი 
 საუდის არაბეთის პროფესიონალური ლიგა: 2008–09
 აზიის ფეხბურთის კონფედერაციის ჩემპიონთა ლიგა ფინალისტი: 2009
 სამეფო თასი: 2010

 ალ-ჰილიალი 
 საუდის არაბეთის პროფესიონალური ლიგა: 2010–11
 კრონპრინცის თასი: 2011

რესურსები ინტერნეტში

  სოციალური ქსელები
  Instagram · Twitter 

  თემატური საიტები 
  AFS · BDFA · BDFutbol · Calcio.com · Ceroacero.es (player) · Ceroacero.es (coach) · Eurosport · FBref.com · FootballDatabase.eu · Football Top.com · Footballplayers.ru · Football World Rankings · National Football Teams.com ·  Pes Miti del Calcio · PlaymakerStats.com · Saudi Team · Solofutbol.cl  · Sport360 · Transfermarkt (P) · Transfermarkt (M) · WorldFootball.net

  ფოტო 
  Alamy · Getty Images 

  მედია
  La Nación · Tehran Times 

კომენტარები

სქოლიო

კატეგორია:დაბადებული 1960
კატეგორია:დაბადებული 7 თებერვალი
კატეგორია:არგენტინელი ფეხბურთელები
კატეგორია:არგენტინის ნაკრების ფეხბურთელები
კატეგორია:არგენტინის პრიმერა დივიზიონის ფეხბურთელები
კატეგორია:ინდეპენდიენტეს ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:რეალ ბეტისის ფეხბურთელები
კატეგორია:ლიგა 1-ის ფეხბურთელები
კატეგორია:პარი სენ-ჟერმენის ფეხბურთელები
კატეგორია:1989 წლის კოპა ამერიკის ფეხბურთელები
კატეგორია:1990 წლის მსოფლიო საფეხბურთო ჩემპიონატის ფეხბურთელები
კატეგორია:1982 წლის მსოფლიო საფეხბურთო ჩემპიონატის ფეხბურთელები
კატეგორია:არგენტინელი ფეხბურთის მწვრთნელები
კატეგორია:ესპანეთის პრიმერა დივიზიონის მწვრთნელები
კატეგორია:ცოცხალი ადამიანები